Is jou kind musikaal? | Health24
Daar's geen manier om vas te stel of jou kind in die wieg gelê is om 'n mini-Mozart te word nie. Maar as jy ja antwoord op die meeste van die vrae hieronder, is hy dalk . . .
Daar's geen betroubare manier om vas te stel of jou kind in die wieg gelê is om 'n mini-Mozart te word nie. Maar as jy ja antwoord op die meeste van die vrae hieronder, is hy dalk . . .
Het hy as baba heen en weer gewieg of sy kop saam geknik wanneer hy na musiek luister (of doen hy dit nog steeds)?
Trommel hy as ouer kind met sy vingers of voete of dans hy op die maat van musiek?
Hou hy daarvan om vir homself te sing?
Leer hy maklik liedjies en hou hy meestal die wysie?
Kan hy 'n toonhoogte baie akkuraat agter jou aanneurie of -sing?
As jy sing of iets bespeel en doelbewus 'n verkeerde noot invoeg, kom hy dit agter?
Kan hy liedjies aan hul wysies uitken, selfs sonder die woorde?
Geniet hy dit om te kyk hoe ander mense sing of musiek maak, byvoorbeeld op TV?
Val hy in of stel vrae oor die liedjie of die instrumente wat gebruik word?
Gee hy te kenne dat hy wil leer sing of 'n instrument wil bespeel?